STAYC

STAYC (; , singkatan dari Star To A Young Culture) adalah kumpulan wanita dari Korea Selatan yang ditubuhkan oleh High Up Entertainment pada tahun 2020. Kumpulan ini mempunyai enam orang ahli iaitu: Sumin, Sieun, Isa, Seeun, Yoon dan J. Kumpulan ini debut pada 12 November 2020 dengan album single pertama mereka Star to a Young Culture.

Nama 
Nama kumpulan ini, STAYC adalah singkatan dari "Star To A Young Culture (Bintang Kepada Budaya Muda)" Ini dimaksudkan untuk "reflect the act's aim of dominating pop culture (mencerminkan tujuan tindakan mendominasi budaya pop)".

Sejarah

2016–2019: Pra-debut 
Sieun terkenal sebelum debut sebagai anak perempuan penyanyi veteran Park Nam-jung, dan untuk peranannya dalam drama seperti The Good Wife, Queen for Seven Days dan The Crowned Clown. Dia memenangi Anugerah Lakonan Belia pada 2018 SBS Drama Awards kerana peranannya dalam Still 17. 

Seeun dikenali sebagai pelakon, muncul dalam rancangan seperti  The Guardians dan Circle.

Sebelum debut, STAYC dikenali sebagai "High Up Girls", dinamakan sempena nama syarikat mereka, High Up Entertainment. Ahli-ahli, bersama-sama dengan pelatih yang tidak berjaya Chang Chien-Chien ("Lydia") dan Kim Min Jung, telah dipaparkan dalam dokumentari Youtube Originals K-Pop Evolution semasa beberapa bulan terakhir latihan mereka sebelum debut.

2020: Debut dengan Star to a Young Culture 

Pada 8 September, telah diumunkan High Up Entertainment akan mula mendebutkan kumpulan wanita pertama, dengan Sieun diumunkan sebagai ahli pertamanya.

Pada 11 Oktober, High Up Entertainment mengumumkan bahawa kumpulan ini akan memulakan debutnya pada 12 November 2020. Tiga ahli terakhir - Isa, J dan Yoon didedahkan menerusi filem prolog masing-masing pada 12, 13 dan 14 Oktober. Pada 22 Oktober, tajuk album single pertama mereka dinamakan sebagai Star to a Young Culture dengan single utama "So Bad". Jadual teaser dikeluarkan pada hari yang sama. Album single diumumkan akan dihasilkan oleh Black Eyed Pilseung, penerbit yang terkenal dengan lagu hits sebelumnya seperti TT, Touch My Body, Roller Coaster dan Dumhdurum. Duo penerbit ini menggambarkan suara kumpulan ini sebagai "Teen Fresh", gabungan Teen" dan "Fresh" yang menonjolkan "unique individual vocal colors (warna vokal individu unik)" kumpulan. Sebelum album single dikeluarkan, promosi dilakukan melalui laman YouTube 1theK. Ini termasuk cover tarian dari kumpulan seperti Blackpink, BTS dan Stray Kids yang mendapat lebih dari 1 juta tontonan dan cover nyanyian lagu oleh Twice dan Red Velvet yang mendapat lebih dari 2 juta tontonan.

Pada 12 November, video muzik untuk single utama album single "So Bad" dikeluarkan dan mendapat lebih daripada 2.6 juta tontonan dalam 24 jam pertama. Album single mereka dikeluarkan pada hari yang sama dan terjual lebih dari 4.300 salinan pada hari pertama dan yang paling banyak bagi kumpulan wanita yang membuat debut pada tahun 2020. Ia terus terjual lebih dari 10,000 salinan pada minggu pertama dan menjadi album debut pertama oleh kumpulan wanita pada tahun 2020 yang melakukannya. Mereka mempromosikan album single mereka menerusi showcase debut di VLIVE, mempromosikan single utama, "So Bad" dan B-side "Like This". Kumpulan ini membuat pentas debut di rancangan muzik KBS Music Bank pada 13 November 2020, dan diikuti dengan persembahan di Show Champion, Inkigayo dan The Show. Album single mereka memulakan debutnya di nombor 17 di weekly Gaon Album Chart. "So Bad" muncul di kedudukan nombor 90 di Billboard's K-pop Hot 100 dan nombor 21 di World Digital Song Sales chart.

2021–sekarang: Staydom, Stereotype, Young-Luv.com, We Need Love, debut Jepun dan Teddy Bear 

Kumpulan ini mengeluarkan album single kedua mereka Staydom dengan single utama "ASAP" pada 8 April. Video muzik "ASAP", yang dikeluarkan bersama dengan pelancaran album, mencapai 20 juta tontonan dalam masa sembilan hari. Kumpulan ini juga memasuki carta mingguan "Billboard K-pop 100".  Staydom terjual sebanyak 56,198 salinan pada bulan pertama.

Pada 6 September, kumpulan ini mengeluarkan album mini pertama mereka Stereotype dengan single dengan nama yang sama. Album itu mencatatkan penjualan lebih dari 114,000 salinan pada minggu pertama. Pada 14 September, kumpulan ini memenangi kemenangan program muzik pertama mereka di SBS MTV The Show dengan skor keseluruhan 8,760 mata.

Pada 28 Januari 2022, High Up Entertainment mengumumkan bahawa STAYC akan mengeluarkan album baharu pada bulan Februari 2022. Pada 8 Februari, telah diumumkan bahawa kumpulan ini akan mengeluarkan album mini kedua mereka Young-Luv.com dengan single utama "Run2u" pada 21 Februari. Album itu memulakan debut di Gaon Album Chart, menjadi album nombor satu pertama mereka pada carta. Single itu memuncak pada nombor 4 pada Digital Gaon Chart.

Pada 19 Julai, kumpulan ini mengeluarkan album single ketiga mereka We Need Love dengan single utama "Beautiful Monster". Telah diumumkan bahawa kumpulan ini akan mengadakan perjumpaan peminat pertama mereka pada 13 Ogos. 

Pada 23 November, kumpulan ini membuat debut Jepun mereka dengan single "Poppy". Single itu memuncak pada nombor 7 dalam Carta Single Oricon.

Pada 18 Januari 2023, High Up Entertainment mengumumkan bahawa STAYC akan mengeluarkan album pada bulan Februari. Pada 31 Januari, diumumkan kumpulan ini akan mengeluarkan album single keempat mereka Teddy Bear pada 14 Februari.

Ahli 
 Sumin (수민) — Ketua
 Sieun (시은)
 Isa (아이사)
 Seeun (세은)
 Yoon (윤)
 J (재이)

Diskografi

Album mini

Album single

Single

Penampilan runut bunyi

Carta lagu lain

Videografi

Video muzik

Anugerah dan percalonan

Nota

Pautan luar 

 Laman sesawang rasmi
 Facebook
 Twitter
 Instagram
 Youtube

Rujukan 

Kumpulan wanita Korea Selatan
Kumpulan muzik K-pop
Kumpulan muzik ditubuhkan pada tahun 2020